**LĒMUMS**

Liepājā

|  |  |
| --- | --- |
| 2021.gada 14.oktobrī |  Nr.401/12(prot. Nr.12, 30.§) |

Par nekustamā īpašuma

Graudu ielā 43-86N atkārtotu izsoli

Lai apstiprinātu elektroniskās izsoles noteikumus, tostarp izsoles sākumcenu, atsavināšanai nodotajām neapdzīvojamām telpām, kuru piektā elektroniskā izsole ir bijusi nesekmīga, jo neviens izsoles pretendents nav reģistrējies dalībai izsolē, pamatojoties uz likuma "Par valsts un pašvaldību dzīvojamo māju privatizāciju" pārejas noteikumu 30.punktu, Publiskas personas mantas atsavināšanas likuma 3.panta pirmās daļas 1.punktu un 3.panta otro daļu, 4.panta pirmo un otro daļu, 5.panta pirmo un piekto daļu, 29.1 pantu, 31.panta pirmo daļu, 34.pantu un 36.panta pirmo daļu, likuma "Par pašvaldībām" 21.panta pirmās daļas 17.punktu, Liepājas pilsētas domes 2007.gada 13.aprīļa nolikumu Nr.22 "LIEPĀJAS PILSĒTAS PAŠVALDĪBAS DZĪVOKĻA ĪPAŠUMU ATSAVINĀŠANAS NOLIKUMS", 2020.gada 20.februāra lēmumu Nr.58/3 "Par nekustamo īpašumu atsavināšanu", 2020.gada 23.jūlija lēmumu Nr.395/11 "Par nekustamā īpašuma Graudu ielā 43-86N izsoli", 2020.gada 12.novembra lēmumu Nr.624/17 "Par nekustamā īpašuma Graudu ielā 43-86N atkārtotu izsoli", 2021.gada 21.janvāra lēmumu Nr.39/1 "Par nekustamā īpašuma Graudu ielā 43-86N trešo izsoli", 2021.gada 22.aprīļa lēmumu Nr.189/5 "Par nekustamā īpašuma Graudu ielā 43-86N atkārtotu izsoli" un Liepājas valstspilsētas pašvaldības domes 2021.gada 19.augusta lēmumu Nr.331/10 "Par nekustamā īpašuma Graudu ielā 43-86N atkārtotu izsoli", izskatot Liepājas valstspilsētas pašvaldības Dzīvojamo māju privatizācijas komisijas 2021.gada 29.septembra lēmumu (sēdes protokols Nr.35) un Liepājas valstspilsētas pašvaldības domes pastāvīgās Finanšu komitejas 2021.gada 7.oktobra lēmumu (sēdes protokols Nr.11), Liepājas valstspilsētas pašvaldības dome **nolemj:**

1. Atzīt Liepājas valstspilsētas pašvaldībai piederošā nekustamā īpašuma Graudu ielā 43-86N, Liepājā, kadastra numurs 1700 902 2966, kurš reģistrēts Liepājas pilsētas zemesgrāmatas nodalījumā Nr.1248-A-NT, un tam piekrītošās zemes 10/1000 kopīpašuma domājamo daļu, kadastra numurs 1700 032 0092, kura reģistrēta Liepājas pilsētas zemesgrāmatas nodalījumā Nr.1248, piekto elektronisko izsoli ar augšupejošu soli par nenotikušu.

2. Apstiprināt lēmuma 1.punktā minētā objekta sestās elektroniskās izsoles ar augšupejošu soli sākumcenu 11040 EUR (vienpadsmit tūkstoši četrdesmit *euro*), samazinot atkārtoti novērtētā izsoles objekta sākumcenu 13800 EUR (trīspadsmit tūkstoši astoņi simti *euro*) par 20 (divdesmit) procentiem.

3. Apstiprināt lēmuma 1.punktā minētā objekta izsoles noteikumus saskaņā ar pielikumu.

4. Uzdot Liepājas pilsētas pašvaldības iestādei "Nekustamā īpašuma pārvalde" Publiskas personas mantas atsavināšanas likumā noteiktajā kārtībā organizēt lēmuma 1.punktā minētā īpašuma atsavināšanu.

5. Uzdot Liepājas valstspilsētas pašvaldības Dzīvojamo māju privatizācijas komisijai Publiskas personas mantas atsavināšanas likumā noteiktajā kārtībā apstiprināt izsoles rezultātus un izskatīt sūdzības par izsoles rīkotāja darbībām, ja tādas tiek iesniegtas.

6. Uzdot Liepājas pilsētas pašvaldības iestādei "Nekustamā īpašuma pārvalde" sagatavot lēmuma 1.punktā minētā nekustamā īpašuma pirkuma līgumu.

7. Pilnvarot Liepājas valstspilsētas pašvaldības izpilddirektoru Liepājas valstspilsētas pašvaldības vārdā parakstīt lēmuma 1.punktā minētā nekustamā īpašuma pirkuma līgumu.

8. Liepājas valstspilsētas pašvaldības domes priekšsēdētājam kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Kurzemes rajona tiesai, Izpilddirektora birojam, Finanšu pārvaldei, Dzīvojamo māju privatizācijas komisijai 3 eks., Nekustamā īpašuma pārvaldei 2 eks. (grāmatvedei 1 eks.), SIA "LIEPĀJAS NAMU APSAIMNIEKOTĀJS" |